સાવરકુંડલામાં હાલમાં દેવળા ગેઈટ અને જેસર રોડ પર નગરપાલિકા દ્વારા પાકિ શાકમાર્કેટ બનાવેલ છે. જેનો દુરઉપયોગ થઈ રહયો હોય ઉપરાંત શાકમાર્કેટ હાલ નદિ બજારમાં શાક વેચવા બેસતા વેપારીઓ પોતાના જીવના જોખમ ધંધો કરતા હોઈ ત્‍યાં અવાર-નવાર પાણી આવી જતાં શાક – બકાલા સહિતની ચીજ વસ્‍તુઓ તણઈને જતી રહેતી હોય છે. હાલચોમાસાની ઋતુમાં ઉપરવા વરસાદને કારણે ગમે ત્‍યાર નદિમાં પાણી આવવાની શકયતા હોઈ નગરપાલિકા દ્વારા ત્‍યાંથી પાકિ શાકમાર્કેટમાં શાક વેચવા માટે બેસવાની ફરજ પાડવામાં આવે તવી જરૂરીયાત ઉભી થઈ છે. ત્‍યારે નદિ વિસ્‍તારમાં બેસતા શાકના વેપારીઓની આજુ-બાજુમાં પુષ્‍કળ પ્રમાણમાં ગંદકી અને કચરો ઉપરાંત ગટરનું ખરાબ પાણી પસાર થતું હોઈ તેવામાં રાખેલ શાક ખાવાથી લોકોમાં સ્‍વાસ્‍થ્‍યને પણ ગંભીર અસર થઈ શકે તેમ છે ત્‍યારે ઉપરોકત વિષયે ઘટતું કરવા નગરપાલિકાની ફરજ બને છે.